पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन में जहां घरों से बाहर निकलने की बंदिशें है, वहीं चोर और बदमाशों ने इसी मौके का फायदा उठाना शुरू कर दिया है। मोहल्ले-काॅलोनी में सन्नाटा होने के बाद बदमाश अब लोगों को निशाना बना रहे हैं। शहर की नजूल काॅलोनी में 8 से 10 बदमाशों ने गुरुवार-शुक्रवार रात चहलकदमी की। वह इधर-उधर वारदात के इरादे से घूमते रहे।
कालोनी में ही एक घर में घुसने का प्रयास किया तभी परिजन जाग गए, उन्होंने पुलिस को सूचना दी तो बल पहुंच गया। चोर पुलिस के सायरन की आवाज सुनकर इस स्थल से तो भाग निकले, वहीं इसी कालोनी में दूसरी जगह एक घर को निशाना बना डाला। चोर यहां से नकदी, जेवर सहित 1 लाख रुपए से अधिक का माल ले उड़े।
सूचना पर जहां पुलिस पहुंची वहां सिर्फ प्रयास:- नजूल काॅलोनी में एक घर को चोरों ने निशाना बनाया। आरोपी घर के अंदर घुसने वाले थे, इससे पहले परिजन जाग गए। उन्होंने डायल 100 को कॉल कर दिया। पुलिस मौके पर पहुंची और आसपास खोजबीन करने लगी। लेकिन इस स्थल से बदमाश भाग चुके थे। पुलिस सूचना देने वाले परिवार से चर्चा ही करती रही, तभी बदमाशों ने दूसरी जगह वारदात की।
खिड़क तोड़कर चोर घुसे
नजूल कालोनी में चोरों ने एक जगह को छोड़कर दूसरे जगह वारदात की। यहां रहने वाले अजय प्रताप सिंह के यहां खिड़की तोड़कर बदमाश घुसे। परिजन सोते रहे, इसी दौरान अलमारी का ताला तोड़ा। इसमें रखे गहने, नकदी सहित अन्य कीमती सामान ले उड़े। आरोपी 1 लाख रुपए से ज्यादा का माल उड़ा ले गए। इसके बाद उन्होंने इसकी सूचना पुलिस काे दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva zho_Hant eng_Latn